text:
1545/2013. (VIII. 15.) Korm. határozata az európai uniós programok lebonyolítását támogató intézményrendszer felállításának módjáról.
A Kormány
 1. döntött arról, hogy a Nemzeti Fejlesztési Ügynökségben a 2007–2013-as irányító hatósági funkciókat ellátó egyes
szervezeti egységek keretein belül Tervezési Támogatási Munkaszervezet kerül létrehozásra,
 2. felhívja a  Miniszterelnökséget vezető államtitkárt, hogy az  1. határozati pont végrehajtása érdekében az  érintett
miniszterek bevonásával a  szükséges intézkedéseket tegye meg, ideértve az  egyes közjogi szervezetszabályozó
eszközök módosítását, és a Tervezési Támogatási Divízió humánkapacitásának biztosítását,
Felelős: Miniszterelnökséget vezető államtitkár
érintett miniszterek az 1600/2012. (XII. 17.) Korm. határozat 1. melléklete szerint
Határidő: azonnal
 3. döntött arról, hogy az  1.  pont szerint felállításra kerülő Divízió támogatása céljából és az  irányító hatóságok
2014.  január 1-jével történő zavartalan átvétele és a szervezeti működési keretek kialakítása érdekében az  irányító
hatóságokat átvevő minisztériumokban kerüljenek kijelölésre az átvételért felelős személyek
Felelős: érintett miniszterek az 1600/2012. (XII. 17.) Korm. határozat 1. melléklete szerint
Határidő: azonnal
4. felhívja az  érintett minisztereket, hogy a  Nemzeti Fejlesztési Ügynökségben, az  Irányító Hatóságok keretein belül
kialakításra kerülő Tervezési Támogatási Munkaszervezetek bevonásával dolgozzák fel a társadalmi egyeztetés során
beérkező észrevételeket, és bocsássák azt a 2014-2020-as operatív programok tervezéséért felelős nemzetgazdasági
miniszter rendelkezésére,
Felelős: érintett miniszterek az 1600/2012. (XII. 17.) Korm. határozat 1. melléklete szerint
Határidő: a társadalmi egyeztetés lezárultát követő 14. nap
5. döntött arról, hogy a  2014–2020-as európai uniós programok végrehajtásában kijelölésre kerülő közreműködő
szervezetek 2014. január 1-től az  érintett – az  1600/2012. (XII. 17.) Korm. határozat 1.  mellékletében rögzített  –
miniszterek irányítása alá kerülnek,
6. döntött arról, hogy a  regionális fejlesztési ügynökségek 2014. január 1-től a  területileg érintett megyei
önkormányzatok irányítása alá kerülnek,
7. döntött arról, hogy a  2014–2020-as programozási időszakban az  intézményrendszeri humánkapacitások és
kompetenciák megtartása és kiépítése érdekében Karrier Programot szükséges kidolgozni az  intézményrendszer
szereplői részére.
Felelős: Miniszterelnökséget vezető államtitkár az érintett miniszterek bevonásával
az 1600/2012. (XII. 17.) Korm. határozat 1. mellékletében rögzített felelősségi rend szerint
Határidő: 2013. december 1. Orbán Viktor s. k.,
 miniszterelnök


type: legislation

jurisdiction: Hungary

text:
154/2010. (V. 7.) KE határozata rendkívüli és meghatalmazott nagykövet megbízásáról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére Peimli Károly rendkívüli és
meghatalmazott nagykövetet megbízom a Magyar Köztársaság kabuli nagykövetségének vezetésével.
Budapest, 2009. december 18. Sólyom László s. k.,
köztársasági elnök


text:
32/2015. (XII. 17.) MvM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § (1) A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény 38. § (2) bekezdése alapján L. Simon Lászlót 2015. december 1. napjától 2016. május 31. napjáig az egykori
Pénzügyminisztérium épületének megújításával és egyes állami intézmények elhelyezésével kapcsolatos feladatok
összehangolásáért felelős miniszteri biztossá nevezem ki.
(2) A  miniszteri biztos ellátja a  Belügyminisztérium és a  Nemzetgazdasági Minisztérium budai Várnegyedben történő
elhelyezésével kapcsolatos intézkedésekről szóló 1837/2015. (XI. 24.) Korm. határozatban a  Miniszterelnökséget
vezető miniszter felelősségi körébe utalt feladatokat.
2. § A miniszteri biztost e tevékenysége ellátásáért díjazás és juttatások nem illetik meg.
3. § Ez az utasítás a közzétételét követő napon lép hatályba.
Lázár János s. k.,
 Miniszterelnökséget vezető miniszter


text:
172/2010. (III. 18.) OVB határozata.  Az Országos Választási Bizottság – 2010. március 12-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva a dr. F. J. és dr. G. K. magánszemélyek által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozók 2010. február 11-én aláírásgyűjtő ív mintapéldányát nyújtották be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továb biak ban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés által elfogadott kormányprogram a miniszterelnök megválasztásáról szóló
határozat mellékleteként a Magyar Közlönyben közzétételre kerüljön?”
Az Országos Választási Bizottság megállapítja, hogy az aláírásgyűjtő ív a törvény ben meghatározott formai, valamint
a népszavazásra feltenni kívánt kérdésre vonatkozó tartalmi követelményeknek eleget tesz, ezért hitelesítésének
akadálya nincs.
II. A határozat az Nsztv. 2. §-án, a Ve. 117. § (1) bekezdésén, a jogorvoslatról szóló tájékoztatás a Ve. 130. §-ának
(1) bekezdésén alapul.
Dr. Halmai Gábor s. k.,
az Országos Választási Bizottság elnökhelyettese


text:
1547/2017. (VIII. 18.) Korm. határozata a vízügyi igazgatási szervek vízkárelhárítással összefüggő tevékenységének finanszírozásáról.
A Kormány a  Magyarország 2017.  évi központi költségvetéséről szóló 2016.  évi XC.  törvény (a  továbbiakban:
Kvtv.) 17.  §-ában és 4.  melléklet 2.  pontjában meghatározott jogkörében eljárva jóváhagyja a  Kvtv. 1.  melléklet
XIV.  Belügyminisztérium fejezet, 20. Fejezeti kezelésű előirányzatok cím, 1. Ágazati célfeladatok alcím, 50. Víz-,
környezeti és természeti katasztrófa kárelhárítás jogcímcsoport 933 463,0 ezer forint összeggel történő túllépését.
Felelős: belügyminiszter
nemzetgazdasági miniszter Határidő: azonnal Dr. Semjén Zsolt s. k.,
 miniszterelnök-helyettes


text:
1982/2015. (XII. 23.) Korm. határozata a solti középhullámú rádióállomás rekonstrukciójáról és egyes távközlési feladatok forrásának biztosításáról.
A Kormány felhívja a  nemzeti fejlesztési minisztert, hogy a  Kormány által a  solti középhullámú rádióállomás
rekonstrukciója és egyes távközlési feladatok végrehajtása céljából a  XVII. NFM fejezet, 26. Tulajdonosi
joggyakorlással kapcsolatos bevételek és kiadások cím, 2. Tulajdonosi joggyakorlással kapcsolatos kiadások alcím,
1. Tőkeemelés jogcímcsoport javára külön kormányhatározatban átcsoportosított 4140,2 millió forint összeggel
gondoskodjon tőkeemelés végrehajtásáról az  „ANTENNA HUNGÁRIA” Magyar Műsorszóró és Rádióhírközlési
Zártkörűen Működő Részvénytársaságban.
Felelős: nemzeti fejlesztési miniszter
Határidő: a külön kormányhatározat szerinti forrás-átcsoportosítást követően azonnal
Orbán Viktor s. k.,
 miniszterelnök


text:
1231/2019. (IV. 23.) Korm. határozata a Terület- és Településfejlesztési Operatív Program 2., 4. és 6. prioritása keretében finanszírozott egyes projektek támogatásának növeléséről.
A Kormány
 1. egyetért az 1. melléklet szerint az ott felsorolt projektek (a továbbiakban: projektek) támogatásainak növelésével,
 2. egyetért a  projektek 1.  pont szerinti többlettámogatásának a  Terület- és Településfejlesztési Operatív Program
2., 4. és 6. prioritásai rendelkezésre álló kerete terhére történő finanszírozásával,
 3. egyetért a projektek támogatási szerződéseinek az 1. melléklet szerinti módosításával.
Felelős: pénzügyminiszter
Határidő: azonnal Orbán Viktor s. k.,
 miniszterelnök


text:
22/2013. (VI. 12.) NFM utasítása a fejezetet irányító szerv és annak vezetője hatáskörébe utalt egyes jogok gyakorlásáról.
Az államháztartásról szóló törvény végrehajtásáról szóló 368/2011. (XII. 31.) Korm. rendelet 1.  melléklet 13.  pontja szerinti
jogkörömben eljárva, a  173.  § (1)  bekezdésére figyelemmel, a  XVII. Nemzeti Fejlesztési Minisztérium fejezetet irányító szerv és
annak vezetője hatáskörébe utalt egyes jogok gyakorlásának átruházásáról, valamint a kötelezettségek ellátásáról a következők
szerint rendelkezem:
1. Az utasítás hatálya 1. § Az  utasítás hatálya a  XVII. Nemzeti Fejlesztési Minisztérium (a továbbiakban: NFM) fejezetbe tartozó intézményi
előirányzatokra – ide nem értve a fejezethez tartozó kormányhivatal előirányzatait –, a fejezeti és központi kezelésű
előirányzatokra, valamint a nemzeti fejlesztési miniszter (a továbbiakban: miniszter) hatáskörébe utalt elkülönített
állami pénzalapokkal (a továbbiakban: Alapok) kapcsolatos irányító szervi feladatokra terjed ki.
2. A költségvetési tervezés 2. § (1) A  gazdasági ügyekért felelős helyettes államtitkár (a továbbiakban: gazdasági helyettes államtitkár) irányítja
a  költségvetési javaslatok kidolgozását, amelyekkel kapcsolatos koordinációs és döntés-előkészítési feladatokat
a Költségvetési Főosztály (a továbbiakban: KF) látja el. Az államháztartásért felelős miniszter által kiadott tájékoztatóban
(a továbbiakban: tervezési körirat) foglaltakhoz igazodva a fejezeti költségvetési javaslat összeállításához a gazdasági
helyettes államtitkár meghatározza az  általános és kötelezően érvényesítendő tervezési követelményeket,
előfeltételeket, módszertant, előírásokat.
(2) A  miniszter irányítása alá tartozó költségvetési szervek (a továbbiakban: intézmény) költségvetése tervezésének
előkészítési feladatait – az  előző év(ek) teljesítési adatai figyelembevételével, a  prioritások és az  érvényesítendő
követelmények meghatározása útján – az  intézmények és a KF bevonásával az  Intézményfelügyeleti és Számviteli
Főosztály (a továbbiakban: ISZF) végzi. Az  intézmény által megküldött költségvetési javaslatot az  ISZF számszaki
felülvizsgálatot követően egyetértésre megküldi az  NFM Szervezeti és Működési Szabályzata (a továbbiakban:
SZMSZ) szerint a miniszter által átruházott hatáskörben eljáró állami vezető (a továbbiakban: szakmai felügyeletet
ellátó állami vezető) részére. Az egyetértést követően az ISZF a költségvetési javaslatról tájékoztatja a KF-et.
(3) A központi és fejezeti kezelésű előirányzatok tervezésének előkészítését a KF végzi, amelynek során ellátja a fejezeti
feladatok, kötelezettségek, determinációk számbavételét, valamint az  azok teljesítéséhez szükséges bevételek
és kiadások felmérését – a  szakmailag illetékes szervezeti egységek bevonásával – a  melléklet szerinti szakmai
felügyeletet gyakorló helyettes államtitkár egyetértésével benyújtott adatszolgáltatások alapján.
(4) A KF az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)
17. § (2) bekezdése alapján felülvizsgálja a részére a (2) és (3) bekezdés szerint megküldött költségvetési javaslatokat,
és a  gazdasági helyettes államtitkár és a  közigazgatási államtitkár egyetértésével döntési javaslatot terjeszt elő
a miniszter részére.
(5) A (4) bekezdés szerinti miniszteri döntés alapján a tervezési körirat szerinti adattartalomnak megfelelő költségvetési
javaslat véglegezéséről – intézmény esetében az ISZF, fejezeti és központi kezelésű előirányzat esetében a melléklet
szerint kijelölt szakmai kezelő (a továbbiakban: szakmai kezelő) adatszolgáltatása alapján – a KF gondoskodik és küldi
meg a Nemzetgazdasági Minisztérium (a továbbiakban: NGM) részére.
(6) Az  Alapok költségvetési javaslatainak tervezetét a  tervezési köriratban foglaltak szerint az  Alapok kezelő szervei
készítik el, és
a) a  Központi Nukleáris Pénzügyi Alap (a továbbiakban: KNPA) esetében az  Atomenergetikai Főosztállyal
(a továbbiakban: AF) egyeztetve, az ISZF számszaki és formai ellenőrzése után, a klíma- és energiaügyért felelős
államtitkár javaslatával,
b) a Kutatási és Technológiai Innovációs Alap (a továbbiakban: KTIA) esetében a Fejlesztési Források Főosztállyal
(a továbbiakban: FFF) egyeztetve, az  ISZF számszaki és formai ellenőrzése után, a  fejlesztési programokért
felelős helyettes államtitkár javaslatával
a miniszter egyetértését követően, az  államháztartásért felelős miniszter és ezzel egyidejűleg az  ISZF részére
továbbítják.
(7) A Kormány által az Országgyűléshez benyújtott központi költségvetési törvényjavaslat tárgyalása során a Parlamenti
Kapcsolatok Főosztály a benyújtott módosító és kapcsolódó módosító javaslatokat soron kívül eljuttatja a KF részére
az NFM-et érintő módosító és kapcsolódó módosító javaslatokkal kapcsolatos tárcaálláspont kialakítása érdekében.
A KF az NFM álláspontjának kialakítása során a módosító és a kapcsolódó módosító javaslatokat a szakmailag illetékes
szervezeti egységek bevonásával véleményezi és az  összesített véleményt a  melléklet szerint kijelölt felügyeletet
gyakorló felsővezetők (a továbbiakban: felügyeletet gyakorló felsővezetők) részére megküldi. Az NFM országgyűlési
bizottságok előtti képviseletéért a Számvevőszéki és költségvetési, valamint a Gazdasági és informatikai bizottságok
tekintetében – a  szakmailag illetékes szervezeti egységek bevonásával – a  gazdasági helyettes államtitkár, más
parlamenti bizottság előtti képviseletért a  szakmailag illetékes szervezeti egység felett felügyeletet gyakorló
felsővezető a felelős.
(8) A  központi költségvetési törvényben megállapított fejezeti kezelésű előirányzatok ügyletkódokkal azonosított
részfeladatok (projektek) szerinti felosztását – a  szakmailag illetékes szervezeti egység felett felügyeletet gyakorló
felsővezető javaslatával – a KF koordinációja és a gazdasági helyettes államtitkár előterjesztése alapján a miniszter
hagyja jóvá.
(9) A  miniszter által jóváhagyott részfeladatok között az  előirányzat felett felügyeletet gyakorló felsővezető
– a közigazgatási államtitkár egyetértésével – 500 millió forintig év közben átcsoportosítást hajthat végre.
(10) A  (9)  bekezdés szerinti átcsoportosításhoz – az  előirányzat felett felügyeletet gyakorló felsővezető, valamint
a közigazgatási államtitkár egyetértésével – a miniszter engedélye szükséges, amennyiben az átcsoportosítás során
az  addig átcsoportosított részfeladatok előirányzatainak együttes összege meghaladja, vagy az  átcsoportosítás
végrehajtásával meghaladná az  500 millió forintot. A  részfeladatokra jóváhagyott keretek évközi módosítását
–  kiemelt előirányzat bontásban – a  szakmai kezelő a  KF előzetes véleményezését követően terjeszti 500 millió
forint értékhatárig az előirányzat felett felügyeletet gyakorló felsővezető, az 500 millió forint értékhatárt meghaladó
esetekben a miniszter elé jóváhagyásra.
(11) Az  átcsoportosításról szóló döntésről a  szakmai kezelő – az  engedély egy eredeti példányának megküldésével –
haladéktalanul tájékoztatni köteles a KF-et.
3. Az előzetes kincstári költségvetés, a kincstári költségvetés, az elemi költségvetés
3. § (1) Az előzetes kincstári költségvetést
a) a  Gazdálkodási Főosztály (a továbbiakban: GF) az  NFM Igazgatásra vonatkozóan elkészíti, majd megküldi
az ISZF részére;
b) a  fejezet irányítása alá tartozó többi intézmény esetében az  intézmény előterjesztése alapján az  ISZF
felülvizsgálja, majd tájékoztatásul megküldi az intézmény szakmai felügyeletét ellátó állami vezető részére;
c) a  fejezeti kezelésű előirányzatok esetében a  KF állapítja meg és megküldi a  központi és a  fejezeti kezelésű
előirányzat szakmai kezelőjének, valamint a Magyar Államkincstárnak (a továbbiakban: Kincstár).
 (2) A kincstári költségvetés előkészítése és jóváhagyása
a) az intézmények esetében az (1) bekezdés a) és b) pontja szerint,
b) a fejezeti kezelésű előirányzatok esetében az (1) bekezdés c) pontja szerint
történik.
(3) Az ISZF vezetője az intézmények előzetes kincstári és kincstári költségvetését – azok jóváhagyását követően – fejezeti
szintű adatszolgáltatás céljából a KF részére megküldi. Az adatokat a Kincstár részére a KF küldi meg.
(4) Az Alapok kincstári költségvetését az Alapok kezelő szervei készítik el és küldik meg a Kincstár részére.
 (5) A fejezeti kezelésű előirányzat elemi költségvetését a KF – a szakmai kezelő közreműködésével, az általa teljesített
adatszolgáltatás alapján – a 2. § (8) bekezdésében foglaltak figyelembevételével készíti el. Az elemi költségvetést a KF
nyújtja be a Kincstárnak.
(6) Az elemi költségvetést irányító szervi hatáskörben:
a) az intézményeket érintően – az intézmények által benyújtott dokumentáció ISZF vezetője aláírásával igazolt
ellenőrzését, valamint a KF általi fejezeti szintű feldolgozását követően – a közigazgatási államtitkár,
b) a fejezeti kezelésű előirányzatok esetében a KF vezetőjének aláírását követően a szakmai felügyeletet gyakorló
helyettes államtitkár
hagyja jóvá a tárgyév február 28-áig.
(7) Az Alapok elemi költségvetését az Ávr. 32. § (5) bekezdésében meghatározott határidőre az Alapok kezelő szervei
készítik el, amelyet
a) a KNPA esetében az AF tartalmi és az ISZF számszaki és formai ellenőrzését követően az atomenergetikáért
felelős helyettes államtitkár javaslata alapján a klíma- és energiaügyért felelős államtitkár,
b) a KTIA esetében az FFF tartalmi és az ISZF számszaki és formai ellenőrzését követően a fejlesztési programokért
felelős helyettes államtitkár és a közigazgatási államtitkár javaslata alapján a miniszter
hagy jóvá és azt az Alapok kezelő szervei küldik meg a Kincstár részére.
4. Az előirányzatok nyilvántartása, irányító szervi hatáskörben történő módosítása, átcsoportosítása,
többletbevétel felhasználásának engedélyezése
4. § (1) A fejezeti kezelésű előirányzatokról, azok módosításairól, valamint az intézmények irányító szervi hatáskörben történő
előirányzat-módosításairól a  KF nyilvántartást vezet. Az  intézményi előirányzatokról és előirányzat-módosításokról
az irányító szervi és – intézményi adatszolgáltatás alapján – a saját hatáskörben történő előirányzat-módosításokról
az  ISZF vezet nyilvántartást. Az  irányító szervi hatáskörben történő előirányzat-módosítás a  fejezeti kezelésű
előirányzatoknál a KF vezetőjének, intézményi előirányzatoknál az ISZF vezetőjének terjeszthető elő.
(2) A miniszter feladatkörébe tartozik:
a) új fejezeti kezelésű előirányzat létrehozása az Ávr. 40. §-a alapján, amely a feladat szerint illetékes államtitkárnak
a közigazgatási államtitkár egyetértésével tett javaslatára történik;
b) az államháztartásról szóló 2011. évi CXCV. törvény (a továbbiakban: Áht.) 33. § (3) bekezdése szerinti, fejezeten
belül az intézmények előirányzatai terhére történő, 500 millió forintot meghaladó átcsoportosítás jóváhagyása.
A  jóváhagyás a  szakmai kezelő kezdeményezésére, az  intézmény felett szakmai felügyeletet ellátó állami
vezetőnek a közigazgatási államtitkár egyetértésével tett javaslatára történik;
c) az Áht. 33. § (4) bekezdése szerinti, fejezeten belül a fejezeti kezelésű előirányzatok terhére történő 500 millió
forintot meghaladó átcsoportosítás jóváhagyása. A  jóváhagyásra – az  Áht. 33.  § (4a)  bekezdés szerinti
kivételekkel – az  államháztartásért felelős miniszter előzetes engedélye alapján kerülhet sor, amelynek
megszerzése iránt a  KF intézkedik. A  jóváhagyás a  szakmai kezelő kezdeményezésére, az  előirányzat felett
felügyeletet gyakorló felsővezetőnek a közigazgatási államtitkár egyetértésével tett javaslatára történik;
d) az Áht. 43. § (1) bekezdése szerinti engedélyezett létszám megállapítása.
 (3) A közigazgatási államtitkár feladatkörébe tartozik:
a) Magyarország 2013. évi központi költségvetéséről szóló 2012. évi CCIV. törvény 25. § (4) bekezdése szerinti
átcsoportosítás jóváhagyása. A  jóváhagyás a  szakmai kezelő kezdeményezésére, az  előirányzat felett
felügyeletet gyakorló felsővezető javaslatára, a  gazdasági helyettes államtitkár véleményének ismeretében
történik;
b) a (2) bekezdés b) pontjában foglalt értékhatárt meg nem haladó átcsoportosítás jóváhagyása;
c) a (2) bekezdés c) pontjában foglalt értékhatárt meg nem haladó átcsoportosítás jóváhagyása;
d) az Áht. 33. § (5) bekezdése szerinti átcsoportosítás jóváhagyása;
e) az Ávr. 43. § (3) bekezdés szerinti átcsoportosítás kezdeményezése a nemzetgazdasági miniszternél;
f ) fejezeti kezelésű előirányzatok esetében az Ávr. 34/A. § és a 36. § (4) bekezdése szerinti előirányzat-módosítás
jóváhagyása;
g) intézmények esetében a személyi juttatások előirányzatainak az Ávr. 36. § (3) bekezdésében foglalt feltételek
fennállása esetén, az Ávr. 36. § (2) bekezdés a) pont alapján történő megnövelésének a jóváhagyása;
h) az  intézményeknél és a  fejezeti kezelésű előirányzatoknál a  tervezettet meghaladó, pénzügyileg teljesült
többletbevételnek az Ávr. 35. § (1) bekezdése alapján történő felhasználásának engedélyezése, az intézmény
javaslatára, a fejezeti kezelésű előirányzat esetében a szakmai kezelő kezdeményezésére, a fejezeti kezelésű
előirányzat felett felügyeletet gyakorló felsővezető javaslatára, a gazdasági helyettes államtitkár véleményének
ismeretében. Az Ávr. 35. § (2) bekezdésében meghatározott értékhatárt elérő többletbevétel felhasználásához,
valamint az  Ávr. 35.  § (3)  bekezdés szerinti esetben az  államháztartásért felelős miniszter jóváhagyása is
szükséges, amelynek megszerzése iránt a KF intézkedik.
(4) A gazdasági helyettes államtitkár feladatkörébe tartozik:
a) intézmények esetében az Ávr. 35. § (2) bekezdésében meghatározott értékhatárt el nem érő többletbevétel
felhasználásának engedélyezése az  intézmény kérelmére és az  intézmény felett felügyeletet gyakorló
felsővezető javaslatára;
b) intézményi előirányzatot érintő fejezetek közötti átcsoportosítás jóváhagyása, amely esetben az  Áht. 33.  §
(1) bekezdése szerinti kormány-előterjesztés elkészítése érdekében az ISZF intézkedik és készíti elő.
(5) A KF vezetőjének feladatkörébe tartozik:
a) a fejezeti kezelésű előirányzatok kötelezettségvállalással terhelt előirányzat-maradványának felhasználásához
szükséges, az Ávr. 151. § (4) bekezdése szerinti előirányzat módosítás jóváhagyása;
b) az Áht. 33. § (1) bekezdés szerinti kormányhatározatok végrehajtásának elrendelése;
c) az Ávr. 43. § (1) bekezdése szerinti átcsoportosítás jóváhagyása.
(6) A  GF vezetőjének feladatkörébe tartozik az  NFM Igazgatás tekintetében az  Ávr. 43.  § (2)  bekezdése szerinti
átcsoportosítás jóváhagyása.
(7) Az ISZF vezetőjének feladatkörébe tartozik az intézmények esetében:
a) az Ávr. 130. § (2) bekezdése szerinti, a havi időarányos költségvetési előirányzat-felhasználási kereten korrekció
engedélyezése;
b) az  Ávr. 130.  § (3)  bekezdés szerinti előirányzat-felhasználás előrehozásának gazdasági helyettes államtitkár
egyetértésével történő kezdeményezése a Kincstárnál.
 (8) A (6) és (7) bekezdés szerinti döntésekről a GF és az ISZF a végrehajtás érdekében a KF-et haladéktalanul értesíti.
 (9) Az  Alapok előirányzatainak átcsoportosításáról, módosításáról az  Alapok kezelő szerveinek kezdeményezésére
a KNPA esetében az AF, a KTIA esetében az FFF javaslata alapján, az ISZF véleményezését követően a KNPA esetében
az Alap felett felügyeletet ellátó államtitkár, a KTIA esetében a miniszter dönt.
5. A fejezeti kezelésű előirányzatok kezelése 5. § Az  NFM fejezetébe sorolt fejezeti kezelésű előirányzatok cél szerinti, hatékony és jogszerű felhasználásáért,
rendelkezési jogosultságaik betartásáért, feladataik ellátásáért, valamint ezek ellenőrzéséért – különösen az  Áht.
109. § (5) bekezdése alapján kiadott rendeletben, az Ávr. 13. § (2) bekezdése alapján kiadott miniszteri utasításban
foglaltakra tekintettel – a  mellékletben kijelölt szakmai kezelők vezetői, a  szakmai felügyeletet gyakorló helyettes
államtitkárok, valamint a felügyeletet gyakorló felsővezetők a felelősek.
6. Több év, vagy a költségvetési éven túli év kiadási előirányzatait érintő kötelezettségvállalás és
adatszolgáltatás
6. § (1) Az Áht. 29. § (1) bekezdése alapján kiadott kormányhatározatban (a továbbiakban: Korm. határozat) az NFM részére
megállapított keretszámok – intézményenkénti, valamint fejezeti kezelésű előirányzatok esetén egy összegben
történő felosztására a GF és az ISZF bevonásával a KF készít előterjesztést, amit a miniszter hagy jóvá.
(2) A  felosztott keretszámon belüli több év, vagy a  költségvetési éven túli év kiadási előirányzatát terhelő
kötelezettségvállalás (a továbbiakban: éven túli kötelezettségvállalás) az  Ávr. 48.  § (1)  bekezdése szerinti
engedélyeztetésének kezdeményezését az intézmény az ISZF-nek nyújtja be. Az irányító szervi engedélyezést – az ISZF
kezdeményezésére és a KF előterjesztése alapján – szakmai felügyeletet ellátó állami vezető, valamint a gazdasági
helyettes államtitkár egyetértésével a miniszter gyakorolja. Abban az esetben, ha a  tervezett kötelezettségvállalás
összege nem éri el az Ávr. 48. § (1) bekezdésben meghatározott mértéket, a kötelezettségvállalás engedélyezéséről és
a felhasználásról – az Ávr. 48. § (2) bekezdésében meghatározott kivételekkel – a miniszter dönt.
(3) Fejezeti kezelésű előirányzatok esetén – a keretszámon belüli és az Ávr. 48. § (1) bekezdésben meghatározott mértéket
el nem érő éven túli kötelezettségvállalást – a szakmai kezelő kezdeményezésére, a szakmai felügyeletet gyakorló
helyettes államtitkár véleményének ismeretében a  KF előterjesztése alapján a  felügyeletet gyakorló felsővezetők,
valamint a gazdasági helyettes államtitkár egyetértésével a miniszter engedélyezhet.
(4) A  (2) és (3)  bekezdés szerinti, az  államháztartásért felelős miniszter és a  miniszter által jóváhagyott
kötelezettségvállalásokról a  KF tájékoztatja a  szakmai kezelőket. A  jóváhagyott, több év előirányzatait érintő
kötelezettségvállalásokról a KF intézményenként és fejezeti kezelésű előirányzatonként nyilvántartást vezet.
7. Költségvetési beszámolás, zárszámadás, előirányzat-maradvány megállapítása 7. § (1) Az  intézményeknek az  államháztartás szervezetei beszámolási és könyvvezetési kötelezettségének sajátosságairól
szóló 249/2000. (XII. 24.) Korm. rendelet (a továbbiakban: Áhsz.) szerinti időközi, féléves és éves beszámolóit az ISZF
ellenőrzését, felülvizsgálatát követően a  KF fejezeti összesítés céljából feldolgozza. A  beszámoló felülvizsgálatát
az ISZF vezetője aláírásával igazolja.
(2) Az  NFM igazgatása Áhsz. szerinti időközi, féléves és éves beszámolóját az  ISZF készíti el. A  beszámolót – mint
az NFM igazgatása beszámolójának elkészítéséért felelős kijelölt személy – a gazdasági helyettes államtitkár, a szerv
vezetőjeként a közigazgatási államtitkár írja alá.
(3) Az  intézmények beszámolóit a szakmai felügyeletet ellátó állami vezető véleményének ismeretében, a beszámoló
számszaki felülvizsgálatát követően, a  beszámolási dokumentáció egy-egy példányának az  intézmény vezetője
részére történő visszaküldésével az ISZF vezetője hagyja jóvá, egyidejűleg erről értesíti a KF vezetőjét.
(4) A fejezeti kezelésű előirányzatok Áhsz. szerinti időközi mérlegjelentését, gyorsjelentését, féléves és éves beszámolóit
az ISZF készíti el. A fejezeti kezelésű előirányzatok féléves és éves egyedi beszámolóit – mint az NFM beszámolójának
elkészítéséért felelős kijelölt személy – a KF vezetője, a szerv vezetőjeként a szakmai felügyeletet gyakorló helyettes
államtitkár írja alá.
(5) Az NFM fejezet szakmai fejezeti kezelésű előirányzatok gazdálkodásáról készített összesített – 1091 szektor szerinti
– időközi mérlegjelentést, gyorsjelentést, féléves és éves költségvetési beszámolóját a  KF vezetője, mint az  NFM
beszámolójának elkészítéséért felelős kijelölt személy, valamint a gazdasági helyettes államtitkár írja alá.
(6) A  zárszámadással kapcsolatos feladatokat az  államháztartásért felelős miniszter zárszámadásra vonatkozó
tájékoztatójában foglaltakra figyelemmel – az intézmények vonatkozásában az ISZF, a fejezeti kezelésű előirányzatokat
érintően a KF közreműködésével, a szakmai kezelők bevonásával – a gazdasági helyettes államtitkár koordinálja.
(7) A  zárszámadáshoz kapcsolódó adatszolgáltatás tekintetében a  KF vezetője meghatározza a  beküldés határidejét,
kialakítja az  adatszolgáltatás elkészítéséhez szükséges szempontrendszert, rögzíti azok tartalmi és formai
követelményeit. Az intézmények esetén az ISZF, a központi és fejezeti kezelésű előirányzatoknál a KF meghatározza
a szöveges indoklásra vonatkozó részletes szabályokat és a kötelezően előírtakon túli adatszolgáltatást. Az intézmények
tekintetében az  éves költségvetési beszámolóval, valamint a  zárszámadással összefüggő, az  Ávr. 158.  § a)  pontja
szerinti intézkedésért az ISZF vezetője felelős.
(8) Az Alapok beszámolási kötelezettségének ellátása az Alapok kezelő szerveinek a feladata. E beszámolókat az NGM
tájékoztatójában foglaltak szerint, a kezelő szervek vezetőinek aláírását, az ISZF számszaki felülvizsgálatát követően
– az Alapok felett felügyeletet ellátó felsővezetők egyetértésével – a miniszter hagyja jóvá.
(9) A fejezet zárszámadási maradvány-elszámolásának elkészítését a KF – a fejezeti kezelésű előirányzatok esetén a szakmai
kezelők bevonásával, az  intézmények tekintetében az  ISZF által felülvizsgált és összesített adatok és javaslatok
figyelembevételével – koordinálja, és az  1091-es szektor maradvány-elszámolásának számadatai felülvizsgálatát
követően a fejezeti szintű összesített adatokat előkészíti a közigazgatási államtitkár részére jóváhagyásra.
8. Vegyes rendelkezések 8. § (1) Az egységes számviteli szabályozás részeként a fejezeti kezelésű előirányzatok számviteli politikáját, ennek keretében
az  eszközök és források értékelési szabályzatát, a  leltározási szabályzatot és a  pénzkezelési szabályzatot, valamint
a számlarendet és a bizonylati szabályzatot az ISZF a számviteli közreműködő szervezetek bevonásával készíti el, és
a gazdasági helyettes államtitkár hagyja jóvá.
(2) Az Alapok egységes számviteli rendjét az Alapok kezelő szervei készítik el, amelyet
a) a  KNPA esetében az  AF előterjesztése alapján az  ISZF véleményének ismeretében a  gazdasági helyettes
államtitkár,
b) a  KTIA esetében a  közigazgatási államtitkár előterjesztése alapján a  gazdasági helyettes államtitkár
véleményének ismeretében a miniszter
hagy jóvá. (3) Amennyiben a  Kincstár adatszolgáltatása alapján egy intézmény éves halmozott kiadási vagy bevételi teljesítési
adatának 5%-át két egymást követő hónapban meghaladja a függő, átfutó, kiegyenlítő kiadások, vagy függő, átfutó,
kiegyenlítő bevételek és a nem azonosított bevételek összege, az ISZF köteles megvizsgálni ennek okait és megtenni
a szükséges intézkedéseket az érintett intézmény irányában ezen kiadások és bevételek rendezésére.
(4) A  Kormány által előírt, a  fejezet költségvetési helyzetét érintő rendkívüli intézkedések végrehajtására irányuló
feladatok elrendelésére a közigazgatási államtitkár jogosult.
(5) A miniszter az utasításban átadott hatáskörök gyakorlását bármikor magához vonhatja és közvetlenül gyakorolhatja.
 (6) Az  Ávr. 84.  § (6)  bekezdése szerinti megállapodást a  szakmai kezelő – a  felügyeletet gyakorló felsővezető által
jóváhagyott – előterjesztése alapján a közigazgatási államtitkár engedélyét követően az érintett szerződés szerinti
kötelezettségvállalásra jogosult hagyja jóvá. A részletfizetés indokát az előterjesztésben részletesen ismertetni kell.
(7) A közúti közlekedésről szóló 1988. évi I. törvény 48. § (3) bekezdés b) pont 29. alpontjában kapott felhatalmazás alapján
kiadott rendelet szerinti Működtetési Szabályzatot a miniszter az  infrastruktúráért felelős államtitkár előterjesztése
alapján hagyja jóvá.
9. Záró rendelkezések 9. § (1) Ez az utasítás a közzétételét követő napon lép hatályba.
 (2) Hatályát veszti a fejezetet irányító szerv és annak vezetője hatáskörébe utalt egyes jogok gyakorlásáról szóló 12/2012.
(IV. 13.) NFM utasítás. Németh Lászlóné s. k.,
 nemzeti fejlesztési miniszter


text:
12/2019. (IV. 5.) MNB rendelete az „Eötvös Loránd” ezüst emlékérme kibocsátásáról.
A Magyar Nemzeti Bankról szóló 2013. évi CXXXIX. törvény 171.  § (1)  bekezdés d)  pontjában kapott felhatalmazás alapján,
a  Magyar Nemzeti Bankról szóló 2013. évi CXXXIX. törvény 4.  § (2)  bekezdésében meghatározott feladatkörömben eljárva
a következőket rendelem el:
1. § (1) A Magyar Nemzeti Bank – Eötvös Loránd halálának 100. évfordulója alkalmából – „Eötvös Loránd” megnevezéssel
10 000 forintos címletű ezüst emlékérmét bocsát ki.
(2) A kibocsátás időpontja: 2019. április 8. 2. § (1) Az emlékérme 925 ezrelék finomságú ezüstből készült, súlya 31,46 gramm, átmérője 38,61 mm, széle finomrecés,
a recéken a kétszer ismétlődő „SZABADON SZOLGÁL A SZELLEM ” szélfelirattal.
(2) Az emlékérme előlapján, a  középmezőben az  Eötvös Collegium épülete Ménesi út felőli részletének ábrázolása
látható. Az  emlékérme jobb oldali szélén, körvonallal határolt félköriratban az  „EÖTVÖS COLLEGIUM” felirat
olvasható. Az  épületábrázolás alatti három sorban, középre rendezve a  „MAGYARORSZÁG” felirat, a  „10 000”
értékjelzés és a „FORINT” felirat, az  értékjelzéstől balra a „BP.” verdejel, jobbra a „2019” verési évszám olvasható.
A  verdejelben legalább tízszeres nagyítás esetén látható, a  verdejel adott betűjével megegyező betűket ábrázoló
mikroírás került elhelyezésre. Az emlékérme előlapjának képét az 1. melléklet tartalmazza.
(3) Az emlékérme hátlapján, a  középmezőben Eötvös Loránd mellképének ábrázolása látható, háttérben – Eötvös
Loránd kézírásával – a  gravitációs vonzás térbeli változásának 4 jellemző mennyiségét leíró képletsorral.
Az  emlékérme szélén, bal oldalon, körvonallal határolt félköriratban az  „EÖTVÖS LORÁND 1848–1919” felirat
olvasható, jobb oldalon Szanyi Borbála tervezőművész mesterjegye látható. Az  emlékérme hátlapjának képét
a 2. melléklet tartalmazza.
3. § Az emlékérméből 5000 darab készíthető, különleges – ún. proof – technológiával.
4. § Ez a rendelet 2019. április 8-án lép hatályba.
Nagy Márton s. k.,
 a Magyar Nemzeti Bank alelnöke


text:
30/2017. (XII. 13.) OGY határozata a Magyar Sport Napjáról, a Magyar Parasport Napjáról és a Magyar Diáksport Napjáról.
Magyarország Országgyűlése – a sportolók, a parasportolók és a hallássérült sportolók megbecsülése érdekében – felismerve és
tudva azt, hogy a sport, a parasport és a siketsport presztízsének emelését minden eszközzel segíteni kell, valamint azért, hogy
minél több diákot rendszeres testmozgásra ösztönözzön,
 1. a  Magyar Athletikai Club által Budapesten 1875-ben megrendezett első szabadtéri sportverseny évfordulóját,
május 6-át a Magyar Sport Napjává,
 2. a  Mozgásgátoltak Halassy Olivér Sport Club 1970-ben történt megalakulásának napját, február 22-ét a  Magyar
Parasport Napjává,
 3. a Siketek Sport Club 1912-ben történt megalakulásának napját, június 2-át a Magyar Siketsport Napjává,
A határozatot az Országgyűlés a 2017. december 12-i ülésnapján fogadta el.
 A határozatot az Országgyűlés a 2017. december 12-i ülésnapján fogadta el.
4. szeptember utolsó péntekét a Magyar Diáksport Napjává
nyilvánítja.
5. Ez a határozat a közzétételét követő napon lép hatályba.
Kövér László s. k.,
az Országgyűlés elnöke


text:
140/2003. (VII. 31.) KE határozata tábornoki kinevezésről.
A Magyar Köztársaság Alkotmányáról szóló 1949. évi
XX. törvény 30/A. § (1) bekezdés i) pontja, valamint a
Magyar Honvédség hivatásos és szerződéses állományú
katonáinak jogállásáról szóló 2001. évi XCV. törvény 83. §
(1) bekezdése alapján a honvédelmi miniszter előterjesztésére
2003. augusztus 1-jei hatállyal kinevezem dandártábornokká Buczkó Imre ezredest,
az MH Légierő Parancsnokság törzsfőnökét. Budapest, 2003. július 14.
Mádl Ferenc s. k.,
a Köztársaság elnöke